**Մարմնամարզության կենտրոն** (թաթ.՝ Гимнастика үзәге), մարզական կառույց Ռուսաստանի Կազան քաղաքում (Թաթարստան), որը կառուցվել է հատուկ 2013 թվականի Ամառային ունիվերսիադայի սպորտային մարմնամարզության և գեղարվեստական մարմնամարզության մրցումներն անցկացնելու համար։ Ունիվերսիադայից հետո օբյեկտն ընդունել է բադմինտոնի Եվրոպայի առաջնությունը և մարմնամարզության ու այլ մարզաձևերի բազմաթիվ ազգային և քաղաքային առաջնություններ։

Պատմություն
-----------

Կազանում մարմնամարզության կենտրոնի կառուցումը նախատեսվել էր 2013 թվականի Ամառային ունիվերսիադայի շրջանակներում մրցումներ անցկացնելու համար։ Կենտրոնի ստեղծման նախագծին աջակցել են Ռուսաստանի սպորտի նախարարությունը, Թաթարստանի երիտասարդության հարցերի, սպորտի և զբոսաշրջության նախարարությունը, Գեղարվեստական մարմնամարզության համառուսաստանյան ֆեդերացիան և Թաթարստանի գեղարվեստական մարմնամարզության ֆեդերացիան։ Մրցումների դահլիճն ունի 3200 նստատեղով տրիբունա։ Կենտրոնն ունի նաև սպորտային մարմնամարզության և գեղարվեստական մարմնամարզության երկու մարզումային հրապարակ, խորեոգրաֆիկ, մարզասարքային և ֆիթնես դահլիճներ։

Օբյեկտի մակերեսը 20 հազար քառակուսի մետր է, կառույցի շինարարությունն իրականացրել է ««Կազան» արտադրական-շինարարական միավորում» ՍՊԸ-ն։ Օբյեկտի պլանավորված շինարարության ամսաթիվը 2010 թվականի վերջն էր։ Մարմնամարզության կենտրոնի շինարարության համար հատկացվել է 1,25 միլիարդ ռուբլի։

2010 թվականի ամռանը աննախադեպ շոգի ժամանակ շինարարության ընթացքում 15 մետր բարձրությունից փլուզվել է գմբեթը։ Հարուցվել է քրեական գործ ՔՕ 216-րդ հոդվածի 2-րդ մասով («Հանքարդյունաբերության, շինարարության կամ այլ աշխատանքների ընթացքում անվտանգության կանոնների խախտում, որն անզգուշությամբ հանգեցրել է մարդու մահվան»)։

 Մարգարիտա Մամունի ելույթը 2013 թվականի Ամառային ունիվերսիադայում
Մարմնամարզության կենտրոնը բացվել է 2012 թվականի նոյեմբերի 14-ին և դարձել է Պովոլժիեի ֆիզիկական կուլտուրայի, սպորտի և զբոսաշրջության պետական ակադեմիայի ստորաբաժանում։ Ունիվերսիադայից առաջ այստեղ անցկացվել են ստուգողական մրցումներ. խմբային վարժություններում գեղարվեստական մարմնամարզության Ռուսաստանի առաջնությունը և գեղարվեստական մարմնամարզության Ռուսաստանի գավաթը։

2013 թվականի ամառային ունիվերսիադայի ընթացքում Մարմնամարզության կենտրոնում կայացել են սպորտային մարմնամարզության (հուլիսի 7-10-ին) և գեղարվեստական մարմնամարզության (հուլիսի 14-16-ին) մրցումները։

Պովոլժիեի ֆիզիկական կուլտուրայի, սպորտի և զբոսաշրջության պետական ակադեմիայի հետապնդած նպատակներից բացի, Ունիվերսիադայից հետո նախատեսվում էր անցկացնել նաև այլ մրցույթներ, ինչպես նաև տարածքներն օգտագործել Կազանի մանկապատանեկան մարզադպրոցի պարապմունքների համար։ Մարմնամարզության կենտրոնում անցկացվել են Ռուսաստանի գեղարվեստական մարմնամարզության 2013, 2014 և 2015 թվականների առաջնությունները, բացի այդ, տարածքներն օգտագործվում են այլ մարզաձևերի մրցումների համար։ Օրինակ՝ Մարմնամարզության կենտրոնում անցկացվել են բադմինտոնի Եվրոպայի 2014 և 2016 թվականների առաջնությունները և ձյուդոյի մրցումներ։

Հնարավորություններ
------------------

Մարմնամարզության կենտրոնում միաժամանակ կարող են պարապել մինչև 300 մարզիկներ։

Հասցե
-----

Մարմնամարզության կենտրոնը գտնվում է հետևյալ հասցեով՝ Ռուսաստան, Թաթարստան, Կազան, Սիրտլանովայի փողոց, տուն 6։

Ծանոթագրություններ
------------------

1. 1 2 3 4 5  "Центр гимнастики". Kazan 2013. Արխիվացված է the original 2019 թ․ հունվարի 29-ին. Retrieved 2020 թ․ հունիսի 6. `{{cite web}}`: Unknown parameter `|dead-url=` ignored (`|url-status=` suggested) (help)
2. 1 2 3  "О Центре гимнастики" (in ռուսերեն). Центр гимнастики. Արխիվացված է the original 2019 թ․ նոյեմբերի 25-ին. Retrieved 2020 թ․ հունիսի 6. `{{cite web}}`: Unknown parameter `|dead-url=` ignored (`|url-status=` suggested) (help)
3. 1 2  {{{վերնագիր}}}. Արխիվացված է 22 Ապրիլի 2017 սկզբնաղբյուրից:
4. ↑  "Спортсмены из 87 стран подали заявки на участие в Универсиаде-2013 в Казани" (in ռուսերեն). Интерфакс. 2012 թ․ դեկտեմբերի 5. Retrieved 2020 թ․ հունիսի 6.
5. ↑  "27th Summer Universiade in Kazan – Daily competition schedule". Kazan 2013. Արխիվացված է the original 2013 թ․ մայիսի 18-ին. Retrieved 2013 թ․ հունիսի 10. `{{cite web}}`: Unknown parameter `|dead-url=` ignored (`|url-status=` suggested) (help)
6. ↑  "Gymnastic Artistic - Results book" (PDF). *Kazan 2013* (in անգլերեն). 2013-07. Արխիվացված է the original (PDF) 2018 թ․ սեպտեմբերի 26-ին. Retrieved 2020 թ․ հունիսի 6. `{{cite web}}`: Unknown parameter `|dead-url=` ignored (`|url-status=` suggested) (help)
7. ↑  "Gymnastic Rhythmic - Results book" (PDF). *Kazan 2013* (in անգլերեն). 2013-07. Արխիվացված է the original (PDF) 2018 թ․ սեպտեմբերի 26-ին. Retrieved 2020 թ․ հունիսի 6. `{{cite web}}`: Unknown parameter `|dead-url=` ignored (`|url-status=` suggested) (help)
8. ↑  "Направления" (in ռուսերեն). Центр гимнастики. Արխիվացված է the original 2019 թ․ նոյեմբերի 12-ին. Retrieved 2020 թ․ հունիսի 6. `{{cite web}}`: Unknown parameter `|dead-url=` ignored (`|url-status=` suggested) (help)
9. ↑  "Контакты" (in ռուսերեն). Центр гимнастики. Արխիվացված է the original 2019 թ․ նոյեմբերի 28-ին. Retrieved 2020 թ․ հունիսի 6. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Մարմնամարզության կենտրոն Archived 2021-04-21 at the Wayback Machine.